paragraph_text: Roman donosi žive opise viteškog turnira, odmetnika, suđenja vještici i podjela između kršćana i Židova. Vremenom je postao jedan od najutjecajnijih škotskih romana. Smatra se da je nakon objave Ivanhoea porastao interes za stari žanr viteškog romana i izučavanje srednjeg vijeka. Utjecao je i na popularne predodžbe o Robinu Hoodu, Richardu Lavljeg Srca i kralju Johnu. Smjestivši radnju u daleki, dijelom izmaštani svijet srednjeg vijeka, Scott se udaljio od prakse svojih suvremenika koji su pisali realistične romane smještene u bližu prošlosti.